text: [{"text_idx": "#000000", "text": "Gilli Ro\u0301lantsson farin til norska Brann"}, {"text_idx": "#000004", "text": "Nu\u0301 er n\u00e6sta stigi a\u0301 lei\u00f0ini hja\u0301 Gilla sum yrkisleikari komin, hann hevur ju\u0301st skift til norska felagi\u00f0 Brann. Brann liggur i\u0301 verandi l\u00f8tu nummar try\u0301 i\u0301 Tippeligaen, sum er besta norska deildin."}, {"text_idx": "#000005", "text": "I\u0301 seinastuni hava annars gingi\u00f0 no\u0301gvar leysas\u00f8gur um 24 a\u0301ra gamla Gilla, har hann eitt skifti var a\u0301vegis svenskan toppfo\u0301tbo\u0301lt, men nu\u0301 er endaliga greitt at ta\u00f0 ver\u00f0ur i\u0301 norskum toppfo\u0301tbo\u0301lti i\u0301 sta\u00f0in. Vi\u00f0 hesum skiftir hann Aalborg u\u0301t vi\u00f0 Bergen. Brann fluttu upp i\u0301 Tippeligaen til hetta kappingara\u0301ri\u00f0 eftir einum a\u0301ri\u00f0 i\u0301 n\u00e6stbestu deildini, OBOS-ligaen."}, {"text_idx": "#000006", "text": "Gilli hevur leikt i\u0301 teimum trimum fyrstu dystunum hja\u0301 AaB, men er si\u0301\u00f0an vi\u0301stur a\u0301 bonkin eftir at Jakob Ahlmann gj\u00f8rdist ska\u00f0afri\u0301ur aftur."}, {"text_idx": "#000009", "text": "Gilli seg\u00f0i millum anna\u00f0 vi\u00f0 AaB heimasi\u0301\u00f0una eftir skifti bleiv alment, at hann hevur havt eina l\u00e6ruri\u0301ka ti\u0301\u00f0 i\u0301 Aalborg i\u0301 einum go\u0301\u00f0um felagi\u00f0. Hann iva\u00f0ist ikki ta\u0301 fyrispurningurin fra\u0301 Brann kom, serliga vi\u00f0 u\u0301tlitinum um fasta sp\u00e6liti\u0301\u00f0 i\u0301 Bergen-felagnum."}, {"text_idx": "#000010", "text": "Vit ynskja Gilla Ro\u0301lantssyni S\u00f8rensen alt ta\u00f0 besta i\u0301 Brann. Brann leikar n\u00e6sta dystin i\u0301 mo\u0301ti ju\u0301st Rosenborg a\u0301 heimav\u00f8lli i\u0301 Bergen, hetta ver\u00f0ur sunnudagin 21. august. Millum leikararnar i\u0301 Brann kunnu vit millum anna\u00f0 nevna Daniel Braathen, sum millum anna\u00f0 er kendur u\u0301r Premier League og Superligaen har hann a\u0301vikavist umbo\u00f0a\u00f0i Bolton og FCK."}]